== Tørkeproblemer ==
I hundredvis af år har Sahel jævnligt været ude for alvorlige tørkeperioder, der får høsten til at slå fejl med katastrofal [[hungersnød]] til følge. En af de mest voldsomme varede omkring 350 år og fandt sted i perioden ca. 1400-1750.<ref>{{cite web | url = https://www.newscientist.com/article/dn16967-africa-trapped-in-mega-drought-cycle/ | title = Africa trapped in mega-drought cycle | publisher = New Scientist | date = {{dato|16-4-2009}} | first = Catherine | last = Brahic | accessdate = {{dato|22-3-2017}} }}</ref> Der var en voldsom tørke og omfattende hungersnød i Sahel i 1914 som følge af markant mindre regn end normalt. I perioden 1951-2004 har Sahel oplevet nogle af de mest alvorlige og tilbagevendende tørkeperioder i Afrika.<ref>{{cite web | url = http://www.worldpolicy.org/journal/winter2012/map-room | title = Map Room: Hidden Waters | publisher = worldpolicy.org | first = Adam | last = Scholl | date = {{dato|12-6-2012}} | accessdate = {{dato|22-3-2017}} | archive-date =  3. oktober 2015 | archive-url = https://web.archive.org/web/20151003231414/http://www.worldpolicy.org/journal/winter2012/map-room | url-status = dead }}</ref> I 1960'erne faldt der imidlertid mere regn end gennemsnitligt, hvilket gjorde den nordlige, mest tørre del af regionen mere beboelig. Det fik blandt andet de involverede landes regeringer til at anspore folk til at flytte til dette område. Da så endnu en tørkeperiode indtraf i perioden 1968-1974, betød græsningen, at vegetationen blev slidt ned, og landskabet blev ødelagt igen. I lighed med tørken i 1914 førte det til en hungersnødkatastrofe, der dog denne gang til en vis grad blev modvirket af større international opmærksomhed og udsendelse af nødhjælp. Denne situation førte til oprettelsen af den [[Internationale fond for jordbrugsudvikling]].
Kultur